Az EGT-Vegyesbizottság 60/2001 határozata

(2001. június 19.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2000. október 2-i 71/2000 EGT-vegyesbizottsági határozat [1] módosította.

(2) Az egyes takarmány-adalékanyagok ideiglenes engedélyezésének meghosszabbításáról szóló, 1999. október 14-i 2293/1999/EK bizottsági rendeletet [2] be kell építeni a Megállapodásba.

(3) A kokcidiosztatikumok és egyéb gyógyászati anyagok csoportjába tartozó egyes takarmány-adalékanyagok engedélyezésének az ilyen anyagok forgalomba hozataláért felelős személyekhez kötéséről szóló, 1999. november 16-i 2430/1999/EK bizottsági rendeletet [3] be kell építeni a Megállapodásba.

(4) A "kötőanyagok, csomósodásgátlók és koagulálószerek" csoportjába tartozó takarmány-adalékanyagok engedélyezési feltételeiről szóló, 1999. november 17-i 2439/1999/EK bizottsági rendeletet [4] be kell építeni a Megállapodásba.

(5) A antibiotikumok csoportjába tartozó egyes takarmány-adalékanyagok engedélyezésének az ilyen anyagok forgalomba hozatalért felelős személyekhez kötéséről szóló, 1999. december 3-i 2562/1999/EK bizottsági rendeletet [5] be kell építeni a Megállapodásba.

(6) Az új takarmány-adalékanyagok engedélyezéséről szóló, 1999. december 17-i 2690/1999/EK bizottsági rendeletet [6] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének II. fejezete az 1i. pontot (1636/1999/EK bizottsági rendelet) követően a következő pontokkal egészül ki:

"1j. 399 R 2293: A Bizottság 1999. október 14-i 2293/1999/EK rendelete egyes takarmány-adalékanyagok ideiglenes engedélyezésének meghosszabbításáról (HL L 284., 1999.11.6., 1. o.).

1k. 399 R 2430: A Bizottság 1999. november 16-i 2430/1999/EK rendelete a kokcidiosztatikumok és egyéb gyógyászati anyagok csoportjába tartozó egyes takarmány-adalékanyagok engedélyezésének az ilyen anyagok forgalomba hozataláért felelős személyekhez kötéséről (HL L 296., 1999.11.17., 3. o.).

1l. 399 R 2439: A Bizottság 1999. november 17-i 2439/1999/EK rendelete a "kötőanyagok, csomósodásgátlók és koagulálószerek" csoportjába tartozó takarmány-adalékanyagok engedélyezési feltételeiről (HL L 297., 1999.11.18., 8. o.).

1m. 399 R 2562: A Bizottság 1999. december 3-i 2562/1999/EK rendelete az antibiotikumok csoportjába tartozó egyes takarmány-adalékanyagok engedélyezésének az ilyen anyagok forgalomba hozatalért felelős személyekhez kötéséről (HL L 310., 1999.12.4., 11. o.).

1n. 399 R 2690: A Bizottság 1999. december 17-i 2690/1999/EK rendelete új takarmány-adalékanyagok engedélyezéséről (HL L 326., 1999.12.18., 33. o.)."

.

2. cikk

A 2293/1999, a 2430/1999, a 2439/1999, a 2562/1999 és a 2690/1999 bizottsági rendelet izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2001. június 20-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [7].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2001. június 19-én.

az EGT-Vegyesbizottság részéről

az elnök

P. Westerlund

[1] HL L 315., 2000.12.14., 1. o.

[2] HL L 284., 1999.11.6., 1. o.

[3] HL L 296., 1999.11.17., 3. o.

[4] HL L 297., 1999.11.18., 8. o.

[5] HL L 310., 1999.12.4., 11. o.

[6] HL L 326., 1999.12.18., 33. o.

[7] Alkotmányos követelmények nem merültek fel.

--------------------------------------------------